
	MURERFAGETS SVENDEPRØVE 

Praktisk del - arbejdsbeskrivelse




Arbejdsbeskrivelse

HJÆLPEVÆRKTØJER:

Der kan anvendes stenklipper og vådskærer.

FORUDSÆTNINGER:
Svendeprøven udføres med følgende materialer:

· Blødstrøgne mursten
· Evt. genbrugssten

· Mørtel skal sammensættes, så den er egnet til arbejdsfunktionerne

· Fliser og klæb af anerkendt kvalitet, vægfliserne må max være 150 x 150 mm.
· Gulvklinker må max. være 200 x 200 mm.

· Der udlægges ikke fugtspærre under/i murværket. 
· Murværket må rengøres i henhold til arbejdsmiljø, samt efter producentens anvisninger.
· Plaseringen skal være indenfor det anviste byggefelt og i samråd med din lære kan placeringen ændres, men kan også placeres som vist på tegningerne! 
Generelt 
Alt murværk afsluttes i kote 1,200.
Eksisterende gulv, er kote 0.000. Her afsættes hovedhjørnet efter gulvets højeste punkt. 
Denne kote danner grundlag for alle højdeafsætninger i svendeprøven.

Murværket er 108 mm halvstensmur, 228 mm helstensmur og 288 mm hulmur som lægges an direkte på gulvet. 
Udføres med pilaster og gesims.
Alt murværk opmures i en egnet mørtel.
Der må ikke anvendes hjørnejern eller mægler til opgaven.
Murerarbejde
Side A:

Side A udføres som en 228 mm helstensmur i krydsforbandt.

Der udføres pilaster i højre side, som udgør en 288 mm hulmur og afsluttes med gesims. 
Der udføres pilaster i venstre side se tegning.
Der anvendes blødstrøgne/genbrugssten i facade og i bagmuren.
Side B:

Side B udføres som en 108 mm. halvstensmur i løberforbandt 1, opmures som facademur i en egnet mørtel. Der anvendes blødstrøgne/genbrugssten.
Side C:

Side C er side A’s bagside. 

Der udføres puds, som beskrevet under afsnittet puds og der opsættes fliser til kote 1,000 som vist på tegningen. Der finpudses på arealet omkring fliserne.
Side D:

Side D er side B’s bagside. Der udføres puds, som beskrevet under afsnittet puds og der opsættes fliser som vist på tegningen. Der finpudses på arealet omkring fliserne.
Muren skal efterfølgende filtses, som beskrevet under afsnittet puds.

Fugearbejde

Side A:
Side A’s Pilaster i venstre side udkradses i 16 mm. dybde og udføres med en 3 mm. tilbagelæggende fuge, fugen udføres i en mørtel med en finere sandkornskurve end opmuringsmørtlen.

Pilaster i højre side udføres med trykket fuge og filts. 

Gesims samt resterende murværk udføres med skrabefuge. 
Side B:
Side B udkradses i 16 mm. dybde og udføres med en 3 mm. tilbagelæggende fuge, fugen udføres i en mørtel med en finere sandkornskurve end opmuringsmørtlen.

Side C:
Falsene på side C’s højre side fuges som side B ind mod beskæring af puds.
Side D:
Venstre side udføres med trykket fuge og filts. 

Overside af gesims udføres med skrabefuge. 

Fugearbejdet udføres iht. afsnittet fugearbejde; afsnit 11 i murerbogen.
Gulvarbejde
Der udlægges plastik, sand eller papir, som underlag før støbning af afretningslag på hele opgaveområdets gulvareal. 

Afretningslag udføres med en cementmørtel 100 / 400.

Oversiden af afretningslaget skal afsluttes i kote 0.050 som en plan, vandret flade.
Til gulvet anvendes der klinker max. 200 x 200 mm.

Fuger på gulv og sokkelklinker udføres med en fugestørrelse der modsvarer klinkerne.

Der fuges med en egnet fugemørtel.

Puds og overfladearbejde

Det nøjagtige omfang af pudsearbejdet fremgår af tegningen. 

Vægge med fliser pudses i en egnet kalkcementmørtel.

Væg uden fliser pudses i en egnet mørtel, og finpudses.
Pudsede flader skal overalt fremstå med skarpe beskæringer.

Side D samt side D’s fals filtses i en egnet mørtel, der filtses i henhold til Pudsbogen.
Flisearbejde
Bagsiderne af side A, side D og på falsen side C beklædes med fliser som markeret på tegningen til kote 1,000.

Der anvendes max. 150 x 150 vægfliser med 3 mm. fugestørrelse

Der fuges med en egnet fugemørtel.

Der opsættes sokkelklinker af samme type som gulvklinkerne på vægflader med fliser.

Sokkelklinkens overkant er max. kote 0,140.

Fuger på gulv og sokkelklinker udføres med en fugestørrelse der modsvarer klinkerne.

Der fuges med en egnet fugemørtel.

Anvendes der samme størrelse fliser / klinker till væg og gulv, skal det udføres med skærende fuger. 

